**Referat fra møte i AU**

Tid:      29.12.2020 kl. 09.00 – 11.00

Sted:    teams

Til stede fra AU: Gro Anita Mykjåland (leder), Per Sverre Kvinlaug, Robert Cornels Nordli, Marianne Landaas, Jan Oddvar Skisland, Gro Boge Aasheim (fast møtende 1. vara) og Steinar Kyrvestad (møtene 2. vara).

Gjester i møtet: Roy Mersland (UiA) og Erik Schwabe (Alpha Corporate)

Referat: Rune Røiseland (sekretariat)

Møte var innkalt med følgende agenda:

* Godkjenning av innkalling og protokoller
* Gjennomgang av sentrale eierrelaterte problemstillinger knyttet til en eventuell fusjon mellom AE og GE
* Forberedelser til eiersamtaler med Statkraft på nyåret
* Planlegging for eierdialog med kommunale eiere i Glitre Energi knyttet til en eventuell intensjonsavtale om fusjon
* Eventuelt

Referat:

1. Innkalling godkjent. Referater fra siste to møter ble godkjent.
2. Ut fra et forarbeid presentert av Erik Schwabe og Roy Mersland fortsatte AU sine vurderinger av sentrale eierrelaterte spørsmål knyttet til en eventuell fusjon mellom Agder Energi og Glitre Energi. En del av forarbeidet har også omfattet en grundig gjennomgang av gjeldene avtaleverk i Agder Energi.

Agdereierne forvalter vesentlige verdier som følge av avtaler inngått ved fusjonen som resulterte i Agder Energi tilbake i 2000 og Statkrafts inntreden i selskapet. For å ivareta disse verdiene inn i en eventuell fusjon mellom AE og Glitre Energi vil det måtte utarbeides avklarte løsninger i en separat dialog mellom Agdereierne og Statkraft.

1. I lys av den pågående fusjonssonderingen og de krevende rammebetingelsene for å arrangere fysiske møter som følge av smittevern, ønsker AU å avvente det tidligere planlagte besøket hos Statkraft på Lysaker tidlig i januar. Det tas kontakt med Statkraft om alternative opplegg.
2. Med tanke på å forberede en nødvendige samtaler med eierne i Glitre Energi kontakter sekretariatet styreleder i AE for å fremskaffe oversikt over aktuelle kontaktpunkter i Vardar og i det politiske miljøet i Drammen og tidligere Buskerud. AU ønsker en bredest mulig kontaktflate. Sammen med leder og nestleder i AU forbereder sekretariatet den aktuelle eierdialogen og presenterer AU for planene på nyåret.
3. Ingen saker under eventuelt.

Neste planlagte møte i AU: Torsdag 07.01.21 kl. 16 – 20 i Kristiansand. Sted og endelig agenda avklares på nyåret. Møte avrundes med middag.

Kristiansand, 31.12.2020

RR